CELEX: 32000D0508(01)
Language: el
Date: 2000-08-10 00:00:00
Title: 2000/508/ΕΚ: Απόφαση της Επιτροπής, της 10ης Αυγούστου 2000, για την τροποποίηση της απόφασης 92/160/ΕΟΚ σχετικά με τις εισαγωγές ιπποειδών από τη Βραζιλία [κοινοποιηθείσα υπό τον αριθμό Ε(2000) 2490] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000D0508(01)

2000/508/ΕΚ: Απόφαση της Επιτροπής, της 10ης Αυγούστου 2000, για την τροποποίηση της απόφασης 92/160/ΕΟΚ σχετικά με τις εισαγωγές ιπποειδών από τη Βραζιλία [κοινοποιηθείσα υπό τον αριθμό Ε(2000) 2490] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 204 της 11/08/2000 σ. 0044 - 0044

Απόφαση της Επιτροπήςτης 10ης Αυγούστου 2000για την τροποποίηση της απόφασης 92/160/ΕΟΚ σχετικά με τις εισαγωγές ιπποειδών από τη Βραζιλία[κοινοποιηθείσα υπό τον αριθμό Ε(2000) 2490](Κείμενο που παρουσιάζει ενδιαφέρον για τον ΕΟΧ)(2000/508/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(1) όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13 παράγραφος 2,Εκτιμώντας τα ακόλουθα:(1) Με την απόφαση 92/160/ΕΟΚ της Επιτροπής(2), όπως τροποποιήθηκε τελευταία από την απόφαση 2000/162/ΕΚ(3), θεσπίστηκε η περιφερειοποίηση ορισμένων τρίτων χωρών για τις εισαγωγές ιπποειδών.(2) Οι πολιτείες Sergipe και Ceará της Βραζιλίας περιλαμβάνονται στον κατάλογο των πολιτειών της Βραζιλίας του παραρτήματος της απόφασης 92/160/ΕΟΚ, από τις οποίες τα κράτη μέλη επιτρέπουν τις εισαγωγές ιπποειδών.(3) Η Βραζιλία ανέφερε κρούσματα μάλιος σε ίππους εργασίας σε ορισμένες περιοχές των πολιτειών Sergipe και Ceará. Η προέλευση της μόλυνσης παραμένει έως τώρα άγνωστη.(4) Σύμφωνα με την κοινοτική νομοθεσία, επιτρέπεται στα κράτη μέλη να εισάγουν ιπποειδή από τρίτες χώρες ή, στην περίπτωση επίσημης περιφερειοποίησης, από μέρη του εδάφους μιας τρίτης χώρας η οποία είναι απαλλαγμένη από τη μάλη κατά τους έξι μήνες που προηγούνται της εισαγωγής. Ως εκ τούτου, είναι σκόπιμο να προσαρμοστεί η περιφερειοποίηση στην κατάσταση της νόσου στη σχετική χώρα.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι πολιτείες "Sergipe" και "Ceará" διαγράφονται από τον κατάλογο των πολιτειών της Βραζιλίας στο παράρτημα της απόφασης 92/160/ΕΟΚ.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 10 Αυγούστου 2000.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 42.(2) ΕΕ L 71 της 18.3.1992, σ. 27.(3) ΕΕ L 51 της 24.2.2000, σ. 46.